Қәҭешь Адронтә терапиа ацентр аофициалла аргылара иалагеит. Аргылара алагара иазкыз ацеремониа ихы алаирхәит Қырҭтәыла аҧыза-министр Иракли Ҕарибашвили.
Аҧыза-министр аргыларатә ашҭаҿы асимволтә капсула ашьақәыргылара ацеремониа далахәын. Иракли Ҕарибашвили ишазгәеиҭаз ала, апроект аҧара азоунашьҭит афонд «Қарҭу». Ақырҭуа аган аус рыцнауеит акьыба ачымазара апротонтә терапиазы амаҭәахәқәа ҭзыжьуа, адунеи еицырдыруа аилахәыра IBA.
Амедицинатә зкызаара змоу ациклотрон абазаҿы иаҧырҵо апротонтә терапиа аклиника арегион аҿы ахәшәтәырҭа заҵәхоит ҳаамҭазтәи аметодқәа рыла акьыба ачымазара ахьырыхәшәтәуа.
2020 шықәсазы IBA иаланарҵәаз аинформациа инақәыршәаны, Қәҭешь Адронтә терапиа ацентр ачымазацәа рыдкылара иалагоит 2024 шықәсазы.